Diari Oficial de la Generalitat Valenciana


Sumari del DOGV 121, del 15-09-1983 (1983/802399)

REIAL DECRET 2.050/1983, de 29 de juny, sobre traspàs de funcions a la Comunitat Valenciana en matèria de Cambres Oficials de la Propietat Urbana.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/06/29/2050/dof/vci/html**

### Dades del document

Número de DOGV
:   121

Data del DOGV
:   15-09-1983

Secció del DOGV
:   DISPOSICIONS GENERALS

Número del document
:   1983/802399


Data del document
:   29-06-1983

Organisme emissor
:   Ministeri de la Presidència

Tipus de document
:   Reial decret

Reial Decret 2050/1983, de 29 de juny, sobre traspàs de funcions a la Comunitat Valenciana en matèria de Cambres Oficials de la Propietat Urbana.  
El Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
D'acord amb el que disposa el Reial Decret esmentat, que també regula el funcionament de la Comissió Mixta de transferències prevista en la Disposició Transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de realitzar les transferències en matèria de Cambres Oficials de la Propietat Urbana, adoptà, en la reunió del dia 27 de juny de 1983, l?acord oportú, la virtualitat pràctica del qual exigeix l'aprovació pel Govern mitjançant Reial Decret.   
En atenció a aquests motius, en compliment del que disposa el número 1 de la Disposició Transitòria 4.ª de l?Estatut d'Autonomia de la Comunitat Valenciana, a proposta dels Ministres d'Obres Públiques i Urbanisme i d'Administració Territorial, i prèvia deliberació del Consell de Ministres, en la reunió del dia 29 de juny 1983,   
DECRETE:   
Article l.er S'aprova l'Acord de la Comissió Mixta previst en la Disposició Transitòria 4.ª de l?Estatut d'Autonomia de la Comunitat Valenciana, de data 27 de juny de 1983, pel qual es transfereixen funcions de l?Estat en matèria de Cambres Oficials de la Propietat Urbana a la Comunitat Valenciana i se li traspassen els corresponents serveis i institucions per a l'exercici d'aquelles.   
Article 2.n. 1. En conseqüència, queden transferides   
a la Comunitat Valenciana les funcions a què es refereix l'Acord que s'inclou com a Annex I en aquest Reial Decret, i traspassats els serveis i institucions a què aquest fa referència, en els termes i les condiciones que s'hi especifiquen.   
2. En l'Annex II d'aquest Reial Decret s'inclouen les disposicions legals afectades per aquesta transferència.   
Article 3.r Els traspassos a què fa referència aquest Reial Decret tindran efectivitat a partir del dia 1 de juliol de 1983, assenyalat en l?Acord de la Comissió Mixta susdita, i queden convalidats a aquests efectes tots els actes administratius que, si escau, haja dictat el Ministeri d'Obres Públiques i Urbanisme fins la data de publicació d'aquest Reial Decret.   
Article 4.t Aquest Reial Decret entrarà en vigor el mateix dia de la publicació al Boletín Oficial del Estado.   
Donat a Madrid, el 29 de juny de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer Prats, Secretaris de la Comissió Mixta prevista en la Disposició Transitòria 4.ª de l?Estatut d'Autonomia de la Comunitat Valenciana, certifiquen:   
Que en la Sessió Plenària de la Comissió celebrada el dia 27 de juny de 1983 fou adoptat acord sobre traspàs a la Comunitat Valenciana de funcions i serveis de l'Estat en matèria de Cambres Oficials de la Propietat Urbana, en els termes que seguidament s'expressen:   
A) Referència a les normes constitucionals, estatutàries i legals en qué s'emparen les transteréncies.   
L'article 32.9 de l?Estatut d'Autonomia de la Comunitat Valenciana, en relació amb la Llei Orgànica 12/1982, de 10 d'agost, atribueix a la Comunitat Autònoma, en el març de la legislació bàsica de l'Estat i en els termes que aquesta establesca, el desenvolupament legislatiu i l'execució en matèria de Cambres Oficials de la Propietat Urbana, que per ser Corporacions de Dret Públic, representatives d'interessos econòmics, quedaran subjectes als principis i a les bases establertes per l'Estat, en aplicació dels números 1, 13 i 18 de l'apartat 1 de l'article 149 de la Constitució.   
Sobre la base d'aquestes previsions constitucionals i estatutàries, és legalment possible que la Comunitat Valenciana tinga competències en aquesta matèria de Cambres Oficials de la Propietat Urbana, per la qual cosa hom procedeix a operar en aquest camp transferències de funcions i serveis.   
El Decret 1.649/1977, de 2 de juny, que aprovà el Reglament de Cambres Oficials de la Propietat Urbana, i d'altres disposicions complementàries, atribueixen al Ministeri d'Obres Públiques i Urbanisme determinades competències pel que fa a les Cambres esmentades.   
El Reial Decret 789/1980, de 7 de març, aprovà el Reglament del Cos Nacional de Secretaris de Cambres Oficials de la Propietat Urbana, i atribuïa al Ministeri d'Obres Públiques i Urbanisme funcions sobre reglamentació i gestió administrativa del Cos susdit.   
B) Funcions de l'Estat que assumeix la Comunitat Valenciana i identificació dels Serveis que són traspassats.   
Es transferida a la Comunitat Valenciana, dins de l'àmbit territorial, la titularitat de les funcions de l'Administració de l'Estat que l'esmentat Decret 1.649/1977 i Disposicions complementàries atribueixen al Ministeri d'Obres Públiques i Urbanisme, en relació amb les Cambres Oficials de la Propietat Urbana d'Alacant, Castelló, València, Alcoi i Elx, sense perjudici de la vinculació al Consell Superior de Cambres, com a òrgan de relació de les Cambres Oficials de la Propietat Urbana en l'àmbit estatal i internacional.   
C) Competencies, serveis i fancions que es reserva l?Administració de l'Estat.   
En conseqüència amb la relació de funcions traspassades, romandran en el Ministeri d'Obres Públiques i Urbanisme i continuaran sent de la seua competència per a ser exercides per aquest, les funcions i activitats següents que té legalment atribuïdes:   
1. Establir les bases del Règim Juridic de les Cambres Oficials de la Propietat Urbana.   
2. Reglamentar el Cos Nacional de Secretaris de Cambres Oficials de la Propietat Urbana i exercir, respecte a aquest, les funcions que li atribueix la legislació vigent.   
La Comunitat Autònoma podrà instar de l'Administració de l'Estat la provisió de les vacants del Cos susdit, en la forma reglamentària.   
D) Funcions en que han de concórrer l'Administració de l'Estat i la de la Comunitat Autònoma Valenciana i forma de cooperació.   
Seran desenvolupades, coordinadament entre el Ministeri d'Obres Públiques i Urbanisme i a la Comunitat Autònoma Valenciana, directament o, si convé, mitjançant el Consell Superior de Cambres, les funcions i competències següents:   
a) Realització d'estudis, consultes i informes relacionats amb les finalitats de les Cambres Oficials de la Propietat Urbana.   
b) Intercanvi d'informació estadística.   
E) Béns, drets i obligocions que són traspassats a la Comunitat Autònoma Valenciana.   
No n'hi ha.   
F) Personal adscrit als serveis que es traspassen.   
No cap.   
G). Llocs de treball vacants que són traspassats.   
No cap.   
H) Valoració de les càrregues financeres dels serveis traspassats.   
No cap.   
1) Docamentacló i expedients dels serveis que són traspassats.   
La documentació i els documents dels serveis traspassats són en poder de les Cambres Oficials de la Propietat Urbana a què fa referència aquesta transferència.   
J) Data d'efectivitat de la transferéncia.   
Les transferències de funcions objecte d'aquest acord tindran efectivitat a partir del dia 1 de juliol de 1983.   
I perquè conste, lliurem aquesta certificació a Madrid, el 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer Prats.   
ANNEX II  
Disposicions legals afectades per aquesta transferència:  
Reial Decret 1.649/1977, de 2 de juny, que aprovà el Reglament de Cambres Oficials de la Propietat Urbana i del seu Consell Superior.


Còpia Permalink ELI